Cristina de Middel

Cristina de Middel (Alacante, 1975) é unha fotógrafa documental e artista española que vive e traballa de a cabalo entre Brasil, México e España. Traballou como fotoperiodista para diferentes xornais españois e ONG antes de decidir dedicarse a un traballo máis artístico e persoal. En España gañou o Premio Nacional de Fotografía en 2017. En 2022 foi nomeada presidenta da Axencia Magnum.

 Traxectoria 
Estudou fotoperiodismo e graduouse pola Universidade Autónoma de Barcelona. É máster en fotografía pola Universidade de Oklahoma e máster en Belas Artes pola Universidade Politécnica de Valencia. En 2012 autopublicou Afronautas, un fotolibro sobre o breve programa espacial de Zambia en África do Sur. O libro esgotouse rapidamente e foi moi aclamado pola crítica."Review: The Afronauts by Cristina De Middel", Jörg Colberg. Consultado el 3 de xaneiro de 2015. Con este traballo, De Middel foi nomeada en 2013 para o premio de fotografía Deutsche Börse. Tamén en 2013 recibiu o premio Infinity do Centro Internacional de Fotografía (ICP).

Segundo a crítica, De Middel combina os seus traballos documentais con outros persoais onde cuestiona a linguaxe e a veracidade da fotografía como documento, e xoga con reconstrucións ou arquetipos que esvaen a fronteira entre a realidade e a ficción.

En outubro de 2017 concedéuselle o Premio Nacional de Fotografía, outorgado polo Ministerio de Cultura de España, que segundo dixo o xurado do certame, os traballos da artista reformulan “os límites da realidade da linguaxe fotográfica”.

No ano 2022, a artista foi nomeada presidenta da Axencia Magnum; soada empresa fotográfica creada por Robert Capa e Henri Cartier-Bresson.

 Feiras e exposicións 
O seu traballo artístico mostrouno en numerosas galerías europeas e latino americanas. No ano 2016 realizou a súa primeira exposición individual en Madrid na galería Juana de Aizpuru, participando coa devandita galería na Feira Frieze London e París Photo.

Participou en feiras como, artgenève 2018, ARCO 2017, PHotoEspaña 2016, Paris Photo 2016. En 2016 colaborou co Centro Cultural de España en Santiago (Chile), elixindo 8 fotógrafos e fotógrafas de diferentes nacionalidades, como Ronny García, Anna Da Sacco e Gabriela Rivera, etc aos que guiou nun taller para realizar a exposición colectiva "Si-Bilis-Non".

En 2018, dentro do marco de PHotoEspaña, foi a comisaría da exposición no Centro Fernán Gómez (Madrid), cunha tripla proposta expositiva, ‘Players by Samsung’. En 2019, expuxo as súas obras "Preparados, listos, arquivo" no centro de arte e cultura Tabacalera, espazo expositivo do Ministerio de Cultura e Deporte en Madrid. Ese mesmo ano, formou parte da 3ª edición do Festival de Mulleres Fotógrafas de Barakaldo BAFFEST, na súa sección principal baixo a lema "Nós" xunto a Bego Antón, Bego Elisa González Miralles, Mar Sáez, Sara Merec e Teresa do Romeu.

 Obras en Museos e Coleccións 
A súa obra atópase en diferentes museos e coleccións públicas e privadas, entre outros:

 Colección da cidade de Birmingham (Gran Bretaña)
 Colección Universidade Politécnica de Valencia (España)
 Fundación Sarthou Carreres
 Fundación Foto Colectania (España)
 Saxe-Coburg Private Collection
 Wedge Private Collection
 Banco Espírito Santo (Portugal)
 Museo Universidade de Alacante (España)
 Work in Eivissa's city council Art Fund (España)
 Work in Alacante's city council Art Fund (España)
 A Collezione di Fotografia Europea. Reggio Emilia (Italia)

 Publicacións 

 The Afronauts. Londres: Autopublicado, 2012. Edición inglesa:  . Tirada de 1000 copias.
 Vida E Milagres de Paula P. Alacante, España: Museo da Universidade de Alacante, 2009. Tirada de 500 copias. Español. É un traballo temperán sobre a "historia real dunha falsa prostituta".
 SPBH Book Club Vol III. Londres: Self Publish, Be Happy, 2013. Tidada de 500 copias.
 Party: Quotations from Chairman Mao Tse-tung. Madrid: RM; Londres: Arquive Of Modern Conflict, 2013. . Tirada de 1500 copias.
 This is What Hatred Did. México; Barcelona: RM Editorial/ Londres: Arquive of Modern Conflict, 2015. ISBN 9780992941383. Con texto de Amos Tutuola, "A miña vida na maleza de Pantasmas".

 Premios 

 Premio Cum Laude, "Martín Chambi", Unión Latina, 2011.
 PhotoFolio Arles 2012.
 O premio Deutsche Börse Prize, 2013
 Infinity Award, Centro Internacional de fotografía (ICP), 2013.
 Party: Quotations from Chairman Mao Tse-tung premio PhotoEspaña Mellor libro de fotografía do ano, categoría internacional, 2014.
 Premio Nacional de Fotografía de España 2017.

 Notas 

 Véxase tamén 

 Ligazóns externas 

 Web de Cristina de Middel

Categoría:Fotógrafos de Magnum Photos
Categoría:Nados en Alacant
Categoría:Fotógrafos de España